**Ministru kabineta noteikumu „Metodika, kādā pašvaldība nosaka vienam izglītojamajam nepieciešamās vidējās izmaksas pirmsskolas izglītības programmā pašvaldības izglītības iestādēs, un kārtība, kādā pašvaldība atbilstoši tās noteiktajām vienam izglītojamam nepieciešamajām vidējām izmaksām attiecīgās pašvaldības izglītības iestādēs sedz izglītības programmas izmaksas privātajai izglītības iestādei” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Atbilstoši plānotajiem grozījumiem Izglītības likumā (grozījumi šobrīd tiek skatīti Saeimas Izglītības, kultūras un zinātnes komisijā) 14.panta 36.punkts paredz, ka Ministru kabinets nosaka metodiku, kādā pašvaldība aprēķina vienam izglītojamajam nepieciešamās vidējās izmaksas pirmsskolas izglītības programmā (no pusotra gada vecuma līdz pamatizglītības ieguves uzsākšanai) attiecīgās pašvaldības izglītības iestādēs, un kārtību, kādā pašvaldība atbilstoši tās noteiktajām izmaksām sedz tās privātai izglītības iestādei. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No 2013. gada līdz 2015. gadam tika nodrošināts valsts līdzfinansējums bērniem, kas saņem pirmskolas izglītības pakalpojumu. Valsts atbalsts tika sniegts 142 euro apmērā, bet nepārsniedzot kopā ar pašvaldības atbalstu 228 euro Rīgas reģionā un 185 euro Pierīgas reģionā. Valsts līdzfinansējums nodrošināšana tika paredzēta līdz 2015.gada beigām. Līdz ar to, sākot ar 2016. gadu, atbilstoši Izglītības likuma 17. panta 21. daļai līdzfinansējumu nodrošina tikai pašvaldības.  Jau šobrīd Izglītības likuma 17. panta 21.daļa paredz, ka, ja pašvaldība bērnam, kurš sasniedzis pusotra gada vecumu un kura dzīvesvieta deklarēta pašvaldības administratīvajā teritorijā, nenodrošina vietu pašvaldības izglītības iestādes īstenotā pirmsskolas izglītības programmā (no pusotra gada vecuma līdz pamatizglītības ieguves uzsākšanai) un bērns apgūst pirmsskolas izglītības programmu privātā izglītības iestādē, tad pašvaldība šim privātam pakalpojuma sniedzējam sedz izmaksas - izmaksas sedz apmērā, kas atbilst vienam izglītojamajam pirmsskolas izglītības programmā nepieciešamajām vidējām izmaksām attiecīgās pašvaldības izglītības iestādēs. Līdz ar to jau šobrīd pašvaldībām ir pienākums nodrošināt līdzfinansējumu privāto pakalpojumu sniedzējiem.  Atbilstoši Izglītības likuma grozījumiem, tiek noteikts, ka Ministru kabinets nosaka metodiku, kā augstāk minētas izmaksas tiks noteiktas. Tādējādi tiks nodrošināta caurskatāmība un līdzīga pieeja pašvaldībās izmaksu noteikšanai viena bērna pirmsskolas izglītības programmas apguvei.  Ministru kabineta noteikumu projekts nosaka metodiku un kārtību, kādā pašvaldība atbilstoši tās noteiktajām vienam izglītojamam nepieciešamajām vidējām izmaksām attiecīgās pašvaldības izglītības iestādēs sedz izglītības programmas (no pusotra gada vecuma līdz pamatizglītības ieguves uzsākšanai) izmaksas privātajai izglītības iestādei (turpmāk – pašvaldības atbalsts).  Pašvaldības atbalsts par vienu bērnu tiek noteikts tādā apmērā, kas atbilst bērna deklarētās dzīvesvietas pašvaldībā noteiktajām vienam izglītojamam nepieciešamajām vidējām izmaksām pašvaldības pirmsskolas izglītības iestādē pirmsskolas izglītības programmas īstenošanai.  Aprēķinot izmaksas budžeta gadā par vienu audzēkni konkrētā privātās pirmskolas izglītības iestādē, izmaksu aprēķinā atbilstoši ekonomiskās klasifikācijas kodiem iekļaujami šādi pašvaldības izglītības iestādes iepriekšējā gadā pēc naudas plūsmas uzskaitītie izdevumi un šajā punktā minētās aprēķinātas vērtības, kuras dalītas ar audzēkņu skaitu attiecīgajās pirmsskolas izglītības iestādēs:   1. atalgojumi (EKK 1100) (izņemot pedagogu atalgojumu, kuru piešķir kā mērķdotāciju no valsts budžeta); 2. darba devēja valsts sociālās apdrošināšanas obligātās iemaksas, pabalsti un kompensācijas (EKK 1200) (izņemot valsts sociālās apdrošināšanas obligātās iemaksas, kuras piešķir kā mērķdotāciju no valsts budžeta); 3. mācību, darba un dienesta komandējumi, dienesta, darba braucieni (EKK 2100) (izņemot tos, kas finansēti no Eiropas Savienības fondiem);; 4. pasta, telefona un citi sakaru pakalpojumi (EKK 2210); 5. izdevumi par komunālajiem pakalpojumiem (EKK 2220); 6. iestādes administratīvie izdevumi un ar iestādes darbības nodrošināšanu saistītie izdevumi (EKK 2230); 7. remontdarbi un iestāžu uzturēšanas pakalpojumi (izņemot ēku, būvju un ceļu kapitālo remontu) (EKK 2240); 8. informācijas tehnoloģiju pakalpojumi (EKK 2250); 9. īres un nomas maksa (EKK 2260); 10. krājumi, materiāli, energoresursi, preces, biroja preces un inventārs, kurus neuzskaita pamatkapitāla veidošanā (EKK 2300) 11. izdevumi par precēm iestādes darbības nodrošināšanai (EKK 2310); 12. kurināmais un enerģētiskie materiāli (EKK 2320); 13. zāles, ķimikālijas, laboratorijas preces, medicīniskās ierīces, medicīniskie instrumenti, laboratorijas dzīvnieki un to uzturēšana (EKK 2340); 14. kārtējā remonta un iestāžu uzturēšanas materiāli (EKK 2350); 15. valsts un pašvaldību aprūpē un apgādē esošo personu uzturēšanas izdevumi (EKK 2360) (izņemot ēdināšanas izdevumus (EKK 2363)); 16. mācību līdzekļi un materiāli (EKK 2370) (izņemot valsts budžeta dotācijas mācību līdzekļu iegādei); 17. izdevumi periodikas iegādei (EKK 2400).   Ministru kabineta noteikumu projekta izstrādes gaitā Vides aizsardzības un reģionālās attīstības ministrija 2015.gada 25.septembrī, 17.novembrī un 25.novembrī organizēja darba grupas sanāksmes, kurās piedalījās nozaru ministriju, pašvaldību un vecāku intereses pārstāvošās organizācijas un privāto izglītības iestāžu pārstāvji. Darba grupas ietvaros vislielākās diskusijas bija par to, kuras izdevumu pozīcijas būtu vai nebūtu iekļaujas Ministru kabineta noteikumu projekta 6.punktā. Vecāku intereses pārstāvošās organizācijas un privāto izglītības iestāžu pārstāvji ierosināja papildus iekļaut šādas izmaksu pozīcijas:   1. pamatlīdzekļu nolietojums 2. ēkas nolietojums 3. nekustamā īpašuma nodoklis 4. grāmatvedības pakalpojumi 5. juristu pakalpojumi   Darba grupas sanāksmēs tika diskutēts par ēku nolietojuma izmaksām, un rezultātā noteikumu projekts tika papildināts ar 7.punktu šādā redakcijā: „Papildus 6.punktā noteiktām izmaksām pašvaldība izmaksu sastāvā iekļauj pašvaldības izglītības iestāžu kopējo pamatlīdzekļu nolietojumu, kas pašvaldībā tiek aprēķināts, ievērojot pašvaldībām noteikto ilgtermiņa ieguldījumu uzskaites kārtību un kurš tiek dalīts ar audzēkņu skaitu attiecīgajās izglītības iestādēs.”. Pašvaldības izglītības iestāžu pamatlīdzekļu nolietojums tiek noteikts atbilstoši Ministru kabineta 2009.gada 15.decembra noteikumiem nr.1486 „Kārtība, kādā budžeta iestādes kārto grāmatvedības uzskaiti”. Vides aizsardzības un reģionālās attīstības ministrija, saskaņojot pašvaldību saistošos noteikumus par kārtību, kādā pašvaldība sedz pirmsskolas izglītības programmas izmaksas privātajai izglītības iestādei, nodrošinās vienotu pieeju pamatlīdzekļu nolietojuma uzskaitei.  Darba grupā tika nolemts, ka 6.punktā netiek iekļauti izdevumi par nekustamā īpašuma nodokli, jo pašvaldību pirmskolas izglītības iestādēm nav jāmaksā nekustamā īpašuma nodoklis. Konsultējoties ar Finanšu ministriju tika secināts, ka pašvaldība aprēķina vidējās izmaksas, ņemot vērā izmaksas savās pašvaldību izglītības iestādēs. Ja pašvaldību izglītības iestādēm nav nekustamā īpašuma nodokļa maksājumi, tad nav izmaksas, ko iekļaut vidējo izmaksu aprēķinā.  Ņemot vērā, ka pašvaldību pirmskolas izglītības iestādēm nav pašam savu grāmatvežu un juristu (minētās funkcijas veic pašvaldības grāmatveži un juristi centralizēti), tad šie izdevumi ir mazi un to aprēķināšana ir resursu ietilpīga. Tādēļ tika nolemts Ministru kabineta noteikumu projekta 6.pantā neiekļauti izdevumi par grāmatvedības un juristu pakalpojumiem. Vecāku intereses pārstāvošās organizācijas un privāto izglītības iestāžu pārstāvji minēto lēmumu nesaskaņo, jo uzskata, ka izdevumi par grāmatvedības un juristu pakalpojumiem būtu iekļaujami 6.punktā.  Vecāku intereses pārstāvošās organizācijas un privāto izglītības iestāžu pārstāvji nesaskaņo noteikumu projekta 3.punktā noteikto normu, ka privātā izglītības iestāde, slēdzot līgumu ar pašvaldību un bērna likumīgo pārstāvi, pievieno izmaksu tāmi, kas tiek sagatavota atbilstoši normatīvajiem aktiem par izmaksu ekonomisko klasifikāciju. Vecāku intereses pārstāvošās organizācijas un privāto izglītības iestāžu pārstāvji norāda, ka likumdevēja Ministru kabinetam dotā deleģējumā izdot noteikumus neietilpst tiesības uzlikt privātām izglītības iestādēm papildus birokrātisku slogu pašvaldības atbalsta izmaksai. Izmaksu dalījumu pēc ekonomiskās klasifikācijas kategorijām šobrīd noteic Ministru kabineta2005.gada 27.decembra noteikumi Nr.1031  “Noteikumi par budžetu izdevumu klasifikāciju atbilstoši ekonomiskajām kategorijām”, kas ir piemērojami tikai budžeta iestādēm, nevis privātajām izglītības iestādēm. Privātās izglītības iestādes jau šobrīd savu grāmatvedību kārto saskaņā ar normatīvo aktu prasībām, proti, saskaņā ar Ministru kabineta noteikumu 2003.gada 21.oktobra Nr.585 “Noteikumi par grāmatvedības kārtošanu un organizāciju” prasībām. Lai arī pienākuma uzlikšana iesniegt tāmi neietilpst konkrētā Ministru kabineta dotā deleģējuma ietvaros, privātās izglītības iestādes konceptuāli neiebilst pret tāmes iesniegšanu, taču ietverot noteikumu projekta 3. punktā prasību piemērot tāmes sagatavošanai normatīvos aktus par izmaksu ekonomisko klasifikāciju tiek uzlikts papildus un nepamatots slogs.  Ņemot vērā, ka pašvaldības atbalsts ir publiskie resursi, tad to izlietojumam ir jāatbilst Publiskas personas finanšu līdzekļu un mantas izšķērdēšanas novēršanas likumam. Attiecīgi, lai pašvaldības spētu pārliecināties par konkrēto izdevumu pozīciju pamatotību un caurskatāmību, privātajām izglītības iestādēm līguma pielikumā būs jāpievieno izmaksu tāme atbilstoši normatīvajiem aktiem par izmaksu ekonomisko klasifikāciju.  Noteikumu projekta izstrādes gaitā tika konstatēts, ka pašvaldības piemēro dažādus nosacījumus piešķirot pašvaldības atbalstu bērniem, kas apmeklē privātās pirmskolas izglītības iestādes. Pašvaldībās ir atšķirīgas prasības attiecībā uz to, vai vecākiem vajag vai nevajag savu dzīves vietu deklarēt pašvaldības administratīvajā teritorijā, kā arī atšķiras termiņi, cik ilgi vecākiem un bērnam ir jābūt deklarētām pašvaldībā. Lai nodrošinātu vienotu pieeju, noteikumu projekta 5.punktā ir iekļauta norma, kas paredz, ka pašvaldība piešķir atbalstu gadījumā, ja bērna un viena vecāka vai bērna likumiskā pārstāvja dzīvesvieta ir deklarēta pašvaldības administratīvajā teritorijā.  Darba grupas ietvaros privāto izglītības iestāžu pārstāvji rosināja noteikumu projektā iekļaut papildus punktu šādā redakcija: „Pašvaldības šo noteikumu 5.punktā noteikto izmaksu aprēķinu veic atsevišķi bērniem no pusotra gada vecuma līdz četriem un bērniem no piecu gadu vecuma līdz sešiem.”. Darba grupā tika nolemts noraidīt minēto priekšlikumu, jo pašvaldībām ir apgrūtinoši precīzi aprēķināt izmaksas atsevišķi bērniem no pusotra gada vecuma līdz četriem un bērniem no piecu gadu vecuma līdz sešiem. Vienlaikus šī priekšlikuma īstenošanas iespējas varētu izskatīt turpmāk.  Darba grupas ietvaros diskusijas bija arī par noteikumu projektā ietvaros normu, kas nosaka, ka pašvaldības atbalsta saņēmējs nevar būt nodokļu parādnieks. Ņemot vērā, ka Publisko iepirkumu likums pieļauj neliela nodokļu parāda (līdz 150 eiro) esamību. Tādēļ noteikumu projektā tika iekļauts 14.punkts šādā redakcija: „Pašvaldības atbalsta saņēmējs nevar būt nodokļu parādnieks Publisko iepirkumu likuma izpratnē uz līguma slēgšanas brīdi, arī gadījumos, ja netiek veikts iepirkums”. |
| 3. | Projekta izstrādē iesaistītās institūcijas | Nav. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekts attiecas uz pašvaldībām - tiek plānots, ka turpmāk pašvaldībām būtu jānosaka izmaksu apjoms viena bērna pirmsskolas izglītības programmas apguvei atbilstoši piedāvātajai metodikai un kārtībai, un saskaņā ar Izglītības likuma 17. panta 22. daļu jāpublicē šī informācija savā interneta mājaslapā. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam nav tiešas ietekmes uz tautsaimniecību, un tas nerada papildus administratīvo slogu. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |  |  |  |  |  |  |
| --- | --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | | |
| **Rādītāji** | | **2015. gads** | | Turpmākie trīs gadi (tūkst. euro) | | |
| **2016** | **2017** | **2018** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2015.gadu | Izmaiņas, salīdzinot ar kārtējo 2015.gadu | Izmaiņas, salīdzinot ar kārtējo 2015.gadu |
| 1 | | 2 | 3 | 4 | 5 | 6 |
| 1. Budžeta ieņēmumi: | | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | |  |  |  |  |  |
| 1.2. valsts speciālais budžets | |  |  |  |  |  |
| 1.3. pašvaldību budžets | |  |  |  |  |  |
| 2. Budžeta izdevumi: | | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.1. valsts pamatbudžets | |  |  |  |  |  |
| 2.2. valsts speciālais budžets | |  |  |  |  |  |
| 2.3. pašvaldību budžets | |  |  |  |  |  |
| 3. Finansiālā ietekme: | | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.1. valsts pamatbudžets | |  |  |  |  |  |
| 3.2. speciālais budžets | |  |  |  |  |  |
| 3.3. pašvaldību budžets | |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
|  |  |  |  |
|  |  |  |  |
| 5. Precizēta finansiālā ietekme: | | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.1. valsts pamatbudžets | |  |  |  |  |
| 5.2. speciālais budžets | |  |  |  |  |
| 5.3. pašvaldību budžets | |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Nav precīzi aprēķināms | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | Pēc Ministru kabineta noteikumu pieņemšanas visām pašvaldībām būs jāveic aprēķini pēc vienas metodikas, un tas var radīt pašvaldībām papildus izmaksas.  Ņemot vērā, ka atbilstoši noteikumu projektam izmaksas katrā pašvaldībā būs atšķirīgas, uz doto brīdi nav iespējams precīzi noteikt finansiālo ietekmi uz pašvaldību budžetiem. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Vides aizsardzības un reģionālās attīstības ministrija |
| 3. | Cita informācija | Nav. |

|  |  |
| --- | --- |
| **V. Tiesību akta projekta atbilstība Latvijas Republikas starptautiskajām saistībām** | |
| *Projekts šo jomu neskar* |

|  |  |  |  |
| --- | --- | --- | --- |
| VI. Sabiedrības līdzdalība un komunikācijas aktivitātes | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atsaucoties uz 2015.gada 28.augusta Nevalstisko organizāciju un Ministru kabineta sadarbības memoranda īstenošanas padomes sēdē nolemto un ņemot vērā, ka 2015.gada 8.septembrī Ministru kabinetā tika izskatīts informatīvas ziņojums „Priekšlikumi bērnudārzu pieejamības problēmas risināšanai”, Vides aizsardzības un reģionālās ministrijai 2 mēnešu laikā jāorganizē darba grupa, iesaistot Latvijas Pašvaldību savienību un nevalstiskās organizācijas, kas ir publisko pakalpojumu sniedzēji vai pārstāv bērnu vecākus, lai diskutētu par metodikas projektu izmaksu apjoma noteikšanai viena bērna pirmsskolas izglītības programmas apguvei un metodikas piemērošanas kārtību un to nepieciešamajiem pilnveidojumiem. Darba grupas sanāksme tika organizētas 2015.gada 25.septembrī, 17.novembrī un 25.novembrī.  Ņemot vērā Ministru prezidentes 2015.gada 30.septembra rezolūcijā Nr.1.1.1/85 Vides aizsardzības un reģionālās attīstības ministrijai doto uzdevumu organizēt tikšanos ar pašvaldībām (Ādažu novads, Carnikavas novads, Ikšķiles novads, Jelgava, Liepāja, Ķekavas novads, Baldones novads, Mārupes novads, Ozolnieku novads, Rīga, Ropažu novads, Salaspils novads, Siguldas novads, Stopiņu novads, Tukuma novads), kurās ir rindas uz pirmsskolas izglītības iestādēm, pieaicinot arī pārstāvjus no vecāku organizācijām, tika organizētas šādas sanāksmes.  2015.gada 14.-16.oktobrī tika organizētas sanāksmes ar pārējām rezolūcijā minētajām pašvaldībām, papildus pieaicinot Ogres novada pašvaldību, un Latvijas Privāto pirmskolu biedrību, skaidrojot valsts un pašvaldību pienākumu apjomu attiecībā uz pašvaldības pienākumu bērnam, kas sasniedzis pusotra gada vecumu, nodrošināt vietu pašvaldības izglītības iestādē. 2015.gada 28.oktobrī tika organizēta sanāksme ar vecāku organizāciju pārstāvjiem. Papildus 2015.gada 12.novembrī tika organizēta sanāksme ar Rīgas Domi, Rīgas privāto izglītības iestāžu un vecāku organizāciju pārstāvjiem.  Sanāksmes laikā pašvaldību pārstāvji tika iepazīstināti ar plānotajiem grozījumiem Izglītības likumā, kā arī Ministru kabineta noteikumu projektu, uzklausot pašvaldību viedokļus, kas tika ņemti vērā Ministru kabineta noteikumu projekta pilnveidošanai. |
| 2. | Sabiedrības līdzdalība projekta izstrādē | Skatīt iepriekšējo punktu. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija |
| 2. | Projekta izpildes ietekme uz pārvaldes funkcijām un institucionālo struktūru  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta noteikumu izpilde tiks nodrošināta ar esošo institūciju palīdzību. Jaunu institūciju izveide, esošu institūciju likvidācija vai reorganizācija nav paredzēta. |
| 3. | Cita informācija | Nav. |

Vides aizsardzības un reģionālās attīstības ministrs K.Gerhards

Vīza: vides aizsardzības un reģionālās attīstības

ministrijas valsts sekretārs G.Puķītis

2015.12.02.

2 215

Jānis Ilgavižs, 60166721

[Janis.ilgavizs@varam.gov.lv](mailto:Janis.ilgavizs@varam.gov.lv)